奧古斯都

帝屋大維，**[[羅馬皇帝|奧古斯都]]**也。本諱**蓋屋大維努**，為古羅馬開帝制者也。出屋大維氏，世為騎士。建城六九一年生。其父屋大維努，母凱撒從女阿提雅。年四歲，父死，母復嫁於敘利亞總督魯橋腓力普。腓力普非華族，而自謂為馬其頓亞歷山大之後，嘗執政，告老後雲遊天下。

幼才庸，繼父不以為奇，詣其祖母凱撒雅氏撫之。凱撒雅氏，乃凱撒之姊也，與之甚密。七〇三年凱撒雅氏逝，親作訃文，藝驚四座，時年十三。

七〇五年，及冠，次年為司祭徒。

七〇八年，督辦奧林匹亞會，舉於凱撒所立維納斯廟。及長，欲投戎而從凱撒征阿非利加，母阻不行。

七〇六年凱撒敗龐培，伐其餘黨，征西班雅。欲投軍，雖病亦行，母不能止。遠赴戎機，九死乃至。凱撒見之大異，納為螟蛉，以為世子。從平龐培眾，凱撒器之。及歸羅馬，改姓凱撒，以為其後。後世史家，多以其凱撒族。

七一〇年三月十五，凱撒弒於叛黨。時駐阿博落練兵，軍中聞之恐，或勸走馬其頓，以避叛黨，不從，起兵返羅馬。航停布林迪西城。值軍士亂，明凱撒遺令，呼曰：「吾乃凱撒子，將繼其功！」又偽名「該烏尤陸凱撒」，眾誠恐，乃從之。蓋因凱撒無子，其領地三分，二遺之。易姓為尤陸，因為凱撒義子之故也。

布林迪西城乃凱撒之邑，眾迎之入城，立為將軍。時元老院中，叛黨得勢，謀征其師。患少兵，未果。屋大維遂入羅馬。初入城，叛黨勢強難除，乃和之。叛黨首卡修嘗密謂布魯圖：「安東尼、屋大維者，凱撒心腹也，久居羅馬，不除為害。」對曰：「吾輩刺凱撒，為保共和也，非亂。二人無過，豈可謀之？」故作罷。布魯圖者，凱撒逆子也，恥於凱撒專權所為，與卡修弒之。安東尼者，凱撒將也。領禁軍而居羅馬。

乃謀於安東尼，二人盟，督軍羅馬，謂之戒嚴。夏五月，葬凱撒。公賦頌之，其文哀憤，蓋斥叛黨。時人聞之落淚，奮起攻之，黨徒走，亂遂安。而黨徒未誅。因羅馬法例，刑不上公民也。

元老院忌安東尼，拜之執政。其素與屋大維不和，圖其名而納之。後屋大維議諡凱撒為神，眾諾然。獨安東尼反，惡於凱撒部。

屋大維貧，無財治軍，貸於安東尼，不得。後資於凱撒舊部，時人以之為凱撒世子，趨之以避安東尼。

九月，安東尼論屋大維曰：「汝之所有，皆出先主」，誣為凱撒之佞。精英黨閣老西塞羅惡安東尼，駁之於元老院中，奉公為天子，曰：「論古今義人，非子莫與」。又責安東尼暴於朝野。屋大維遂得精英黨心。

安東尼勢日下，乃謫艾比祿而圖據其土。艾比祿者，解放徒黨也，罪之弒凱撒耳。艾得詔抗之。時公募凱撒舊部為私兵，比於安東尼，故安東尼無暇顧之。其土者，山南也，乃義大利之藩，要地也。年末，安東尼除執政，天人皆失，乃懼居羅馬，請辭伐之。

七一一年，拜元老。眾舉潘颯及希爾窕為執政。安東尼伐艾比祿，圍之於穆提納。元老院聞，罪其莽。三詔除兵，不從，判為國賊。元老中無兵，乃拜屋大維大將軍，與二執政往討之。

四月，公與安東尼戰於加勒倫，大敗之。而二執政薨陣前，公獨領軍，驅諸山外。元老院論功，以艾比祿為首，封之執政之邑。屋大維無所得，不爭。軍薄水，屯谷中，不聞於朝。

七月，與安東尼和。遣使回朝，請封執政，及赦安東尼，莫許。乃起兵入朝。羅馬無兵，入而不阻。八月十九，拜執政。後安東尼歸，與公盟於博，及太祝驍騎將軍馬可雷必達，史稱三方盟。史家為分凱撒、龐培、喀拉蘇之前三方盟，謂之後三方盟。

三人共執政，改古之二執政為三，謂**三執政制**。平民院許，入法典。歲末，清元老院，三百元老及朝中騎士皆獄。叛黨乃屈。

七一二年，追凱撒為神，為**神儒略**。公乃封天子。叛黨首卡修及布魯圖據希臘反。三師伐之，安東尼主中軍，屋大維、雷必達師輔之，敗之於馬其頓。十月，叛黨散，卡修及布魯圖自刎。時公在朝，以將軍亞閣伯代之。叛黨離析，三頭分其領。安東尼至功，兼西班雅及埃及。公據義大利，雷必達得非州。是年戰罷，老兵無數，法賜居諸義大利中。義大利地少，公防兵變，驅民而予之。

七一三年休妻。其妻乃安東尼之妻女。安東尼妻伏葦婭，先配於民保濮珂，生女霍地雅，後出而嫁安東尼，其女從之。三頭同盟，屋大維取之於安東尼也。出之，伏氏憤。時安東尼在埃及，其弟魯橋於朝為元老，伏氏詣謀之，為戮之也。謀洩，屋大維大怒，謫伏氏往希臘，誅魯橋。又以滿朝文武為其黨，殺三百元老及全城騎士。人皆側目。

七一四年，安東尼起兵，問罪於屋大維。陳兵布林迪西。欲戰之，未己軍變，後安東尼軍亦亂，不得已和之。安東尼娶屋大維姊，歸埃及。

時龐培子六郎於朝，踞西西里、撒丁、科西嘉三島，一時巨梟。屋大維與之盟，娶其孫女。

七一五年，公休龐培氏，娶於克勞狄。六郎斷盟約，遣子率海軍圍義大利諸港。公誘撒丁、科西嘉二島降之，六郎勃然怒，乃圍二島及希臘，欲絕羅馬之商。天下異之。公欲伐之，欲渡無舟楫，乃議於安東尼。

明年，三頭會羅馬。時安東尼軍出波斯，往征安息。乃遣艨艟百二予公，以易二萬陸軍。整三軍，以亞閣伯為帥，雷必達副之，戰於海上。

七一七年，攻西西里，戰於北安港。兩軍相敗之，亞閣伯死戰而勝。六郎倉皇走，死米州。雷必達私據西西里，欲爭天下。命降，不從，率軍拒之。公買其將，使其圍之，雷必達乃降。縛於羅馬，公赦之，收土除官，獨留太祝位，謫於思塞灣。自此三頭盟崩，天下二分，公得西而安東尼踞於東。戰罷返羅馬，元老院賜免死符。

時安東尼征東，大敗於安息，退返埃及。休其妻，還諸羅馬。因與埃及王克氏不倫，時亦久矣，已生二子，有聞於朝耳。年末，公書安東尼，請共除執政職，安東尼反，時人譏之「埃及奴」，謂之國賊而頌屋大維大義。

七一九年，安東尼再征東，掠亞美尼亞歸。俟入京，行大禮，尊克氏為「萬王上皇」，分其土予二子，謂之「獻土」，蓋因其子私生，為掩人耳目也。又封凱撒利昂為法老。從此斷於羅馬。利昂者，凱撒與克氏私子也，安東尼以為凱撒世子，分抗羅馬也。

七二〇年，舉執政，狀安東尼諸惡，請罪國賊，或曰其言造次，故未果。

越年，安東尼部柏蘭古來降，具言安東尼於埃及之事。乃罪之國賊，歲末降詔征之。

七二一年，安東尼渡希臘，圖義大利。使亞閣伯拒之，戰於亞德里亞海，亞閣伯斷其糧草。安東尼窘，退崖天灣。公親征之，索修副之。九月初二，大勝海上，逐至亞歷山大。明年陷埃及，安東尼與克氏同死。克氏諸子受戮，因有語曰：「天無二日，地無二主，凱撒之功不可貳」，為殺凱撒里昂也。

回朝稱制，謂之元首。大赦天下，及其叛逆。時羅馬亂，乃戒嚴。歲末舉執政，公與亞閣伯共之，天下乃一。

七二五年，元老院舉之終身執政，封元首，又冠至尊號，乃稱為帝。

初，帝慕古道，欲王，群臣止之，以凱撒為鑑。乃請為元首，元首者，元老院首也。時帝實控元老院矣，頃成。封大祭司。又稱至尊者，今譯奧古斯都，人上人也。古王多上此號。更名**大將軍至尊蓋尤利凱撒**，史家以此為羅馬帝制之開也。後帝皆攝大將軍位，故西人多以大將軍號為皇帝也。既極，昭天下，謂之羅馬重光。自號法老，因領埃及土也。

七二七年，伽勒提亞王亞明塔遇弒，國中亂，征，入其土。

七二九年，共和派首皮梭臣，與帝共執政。帝急病，不能檢事。乃立遺詔，以亞閣伯掌璽，皮梭臨朝事，侄馬采盧為諸省軍督，意立太子也，欲僭天下為己家。前執政馬瑞拿謀反。初愈，破其謀而平之。帝雖用皮梭，朝中共和派仍不服。乃除終身執政，獨留大將軍位。又請辭政，假還其土予元老院，而執**四海總督**位，其實獨裁耳。又置軍團及將軍諸行省，以之限四海州牧之權也。歲末，馬采盧歿。帝適其姐於亞閣伯，欲以為繼。

七三〇年安息東侵，無暇顧之。帝封提格蘭為亞美尼亞王，軍之以備戰。提氏乃方國卡帕多世子也。又遣使波斯。安息帝法拉與和之，歸鷹符。鷹符者，羅馬軍旗也。初喀拉蘇征安息大敗，鷹符為之虜，人以為奇恥也。此東方定也，帝轉戰歐洲，欲收北蠻之地也。
  
七三三年，帝授大執政勳，出入與執政同。此元老院所綬也，蓋因帝為元首耳。又堪州反，平之。除其軍，分諸西班雅諸省。西班雅始安，乃貢金。其地多金，獻獲甚多。

七三六年，征北，清阿爾卑斯亂民，封摩納哥，通北路。

七四〇年三月六，雷必達卒，追大祭司號。遣二子征東，長子提比略剿伊州賊，次子德祿蘇剿萊茵，皆捷。二子皆皇后李薇雅所出，李氏初嫁克勞狄，生二子。後適於帝，二子從之。同年，亞閣伯薨，封提比略為太子，德祿蘇為二太子。多人襲位，羅馬俗也。

七四三年，德祿蘇征北，於易北河墮馬，薨。

七四五年，長子提比略征日耳曼，大捷。歸為大將軍，實共帝位也。次年逐於羅德島。

七五六年，提比略回朝。封立德祿蘇子日曼尼古為二太子。

七六六年，帝幸諾剌，八月十九崩。遺曰：「吾死有榮，可以祝之。」又囑二太子曰：「吾築羅馬以土，今以石城遺汝，汝等善待之。」。梓宮歸羅馬，大葬。

贊曰︰「平內亂、開帝制、中興羅馬，西克伊比利亞，東和安息，更定稅制、行省，明定國是，悉奧古斯都之功也。」